Identiti Melaka - Wikipedia

# Identiti Melaka

### Dari Wikipedia bahasa Melayu

## [Sunting] Bendera

Bendera Melaka

Warna-warna merah, putih, kuning dan biru mencerminkan warna-warna yang terdapat pada Bendera Persekutuan (Jalur Gemilang) dan menunjukkan bahawa Melaka ialah sebuah negeri dalam Persekutuan, sementara anak bulan sabit dan bintang pecah lima itu pula ialah tanda agama Islam, agama negeri dan juga negara.

## [Sunting] Jata

Jata Melaka

Pelbagai warna (putih, kuning dan biru) yang terdapat pada lambang negeri ini adalah warna-warna yang terdapat di Malaysia. Ia menunjukkan bahawa Melaka adalah sebahagian dari Malaysia. Manakala 5 keris yang ada melambangkan 5 orang pahlawan Melaka pada zaman silam yang terkenal dan berani: Hang Tuah, Hang Jebat, Hang Lekiu, Hang Lekir dan Hang Kasturi. Bulan sabit dan bintang pecah lima yang terdapat di atas tengah-tengahnya pula adalah simbol kepada Islam sebagai agama rasmi.

Di samping itu, terdapat pokok Melaka, pohon dari mana negeri itu mendapat namanya. 2 ekor pelanduk yang memegang perisai ialah untuk memperingati riwayat tua bagaimana Melaka diasaskan. Dalam hikayat itu menceritakan bagaimana Parameswara menyaksikan pergaduhan antara seekor pelanduk dengan seekor anjing semasa baginda sedang berehat di bawah pokok melaka. Baginda berasa kagum dengan kekuatan dan kebijaksanaan rusa yang kecil itu semasa berlawan dengan seekor anjing. Akhirnya baginda mengambil keputusan untuk mendirikan tempat tinggal di situ dan menamakannya Melaka. Pelanduk itulah yang telah menyebabkan Raja Melaka mengambil keputusan untuk menetap dalam negeri ini dan membukanya.

## [Sunting] Lagu

Melaka Maju Jaya

Melaka Negeri Bersejarah
Tempat tumpah darah kita
Dijunjung dengan sepenuh jiwa
Untuk maju dan jaya
Rakyat Melaka sudah bersatu padu
Berikrar taat setia
Jujur berkhidmat setiap masa
Melaka maju jaya.

## [Sunting] Peta

Peta Melaka

## [Sunting] Bunga rasmi

Kesidang atau canangrium scortechinii merupakan sejenis tumbuhan kecil istimewa. Batangnya kecil tapi keras dan dahannya mengembang atas junjung yang dibina. Seluruh pokok ini mengandungi getah, daunnya hijau mirip daun sirih, rimbunannya memberi naungan kepada pokok lain yang berdekatan.

Bentuknya dan sifatnya yang lembut menjadikan Kesidang hiasan di tempat yang terhormat. Masyarakat tradisi Melaka menjadikan Kesidang dandanan rambut wanita, hiasan pengantin dan alatan upacara adat seperti tepak sirih dan bunga rampai. Kesidang melambangkan kesederhanaan dan peribadi masyarakat yang ramah dan sopan santun.

Diperolehi daripada "http://ms.wikipedia.org../../../i/d/e/Identiti_Melaka_4ebf.html"

Kategori: Identiti Malaysia | Melaka

##### Views

- Rencana
- Perbincangan
- Semakan terkini

##### Cari